open-index/open-wikipedia-markdown huggingface dataset:
Բուլբազավր

**Բուլբազավր** (, ), սպորտային պոկեմոն պոկեմոնների առաջին սերնդից, Կանտո շրջանից։ 16-րդ մակարդակում փոխակերպվում է Իվիզավրի։

Սա ազգային դեքսում և Կանտոյի պոկեդեսկում առաջին պոկեմոնն է։ Չարմանդերի և Սքուիրթլի հետ միասին այն կազմում է պոկեմոնների եռյակ, որոնց կարելի է ընտրել *Pokémon Red/Blue*, *FireRed/LeafGreen*, *[[Pokémon Go]]* խաղերի սկզբում։

## Արտաքին տեսք
Բուլբազավրը փոքրիկ քառոտանի պոկեմոն է` կապտականաչ գունավորմամբ և մարմնի վրա մուգ կանաչ հետքերով։ Նա ունի կարմիր աչքեր, լայն բերան և փոքր-ինչ սրացած ականջներ։ Երբ նրա բերանը բացվում է, նրա վերին ծնոտի վրա երևում են մի քանի սրածայր ատամներ։ Նա ունի հաստ թաթեր, որը նրան էներգիա է հաղորդում ֆոտոսինթեզի ժամանակ, ինչպես նաև պարունակում է սննդարար նյութեր։ Երբ բուլբազավրը պատրաստ է լինում փոխակերպման, նրա մեջքի լամպը սկսում է առկայծել կապույտ գույնով և դրա հետևանքով այնտեղ բշտիկ է առաջանում։

## Ապրելավայր
Բուլբազավրները ապրում են անտառներում և Կանտոյի մարգագետիններում։ Այդուհանդերձ, նրանց հազվադեպ կարելի է հանդիպել վայրի բնության մեջ։ Սովորաբար նրանք գտնվում են պոկեմարզիչների տարածքներում։ Շատ վայրի բուլբազավրներ ամեն տարի հավաքվում են Կանտոյի գաղտնի այգում, որպեսզի մասնակցեն իվազավրի փոխակերպվելու արարողությանը։

## Հայտնվելը
### Համակարգչային խաղերում
Առաջին անգամ հայտնվել են Pokemon Red/Blue-ում և այնուհետև հայտնվել Pokemon սերիայի բոլոր խաղերում։
### Մանագայում
Էշի Բուլբազավրը առաջին անգամ հայտնվել է «Ash and Pickachu manga»-ի մեջ։
### Անիմեում
Առաջին անգամ Բուլբազավրը հայտնվել է «Պոկեմոն. Ինդիգո լիգայում»` Պոկեմոն անիմե-սերիալի առաջին եթերաշրջանում։ Էշ Կետչումը Պիկաչուի օգնությամբ հաղթում է Բուլբազավրին և բռնում նրան իր պոկեբոլով։ Դրանից հետո Բուլբազավրը անցնում է Էշի թիմ։ Էշը բաժանվում է նրանից միայն «Բուլբազավր. խաղաղության դեսպան» սերիայում, որում նա պոկեմոնին հանձնում է Պուկայի պրոֆեսորի լաբորատորիա։

## Արձագանքներ
CNN-ի թղթակից Դենիս Մայքլը նկարագրել է Բուլբազավրին որպես «Կարմեն Միրանդու պոկեմոնների շրջանում»։ Այս պոկեմոնը ներառվել է ամենահայտնի պոկեմոնների ցանկում Pokemon.com` ըստ կայքի քվեարկության։

## Տես նաև
* Իվիզավր

## Ծանոթագրություններ

## Արտաքին հղումներ
* Pokémon-ի պաշտոնական կայք
* [Բուլբազավրը Bulbapedia հանրագիտարանում](http://bulbapedia.bulbagarden.net/wiki/Bulbasaur_(Pokémon)) 
* 

Կատեգորիա:Թույն տեսակի պոկեմոններ
Կատեգորիա:Խոտ տեսակի պոկեմոններ
Կատեգորիա:Պոկեմոններ այբբենական կարգով
Դուխլես 2

**«Դուխլես 2»**, ռուսական հոգեբանական դրամա ըստ Սերգեյ Մինաևի սցենարի, ռեժիսոր Ռոման Պրիգունով, «Духless» (2012) ֆիլմի շարունակությունը, որում գլխավոր հերոսներն էին Դանիլա Կոզլովսկին և Մարիա Անդրեևան։

## Սցենար
Իր ժամանակ Բալի փախած, Մաքսիմը (ֆիլմի գլխավոր հերոս) վայելում է իր անհոգ կյանքը դրախտյին կղզու վրա և չի պատրաստվում Մոսկվա վերադառնալ։ Սակայն նրա կյանքը կտրուկ փոխվում է, երբ իր անհոգ երեկույթի ժամանակ հայտնվում են ոստիկանները, հանդիպելով մեր հերոսին էլեկտրաշոկով և խուզարկությունով։ Որպեսզի բանտ չնստի, նա ստիպված էր ծախել իր շքեղ ամառանոցը և նստել ինքնաթիռ։ Այն պահին երբ Մաքսիմը կորցնում է ամեն ինչ, նա վերադառնում է Մոսկվա։ Բայց հայրենիքում նույնպես ոչ ոք ուրախ չէր նրա վերադարձին։ Ներքին գործերի նախարարությունը բարձրացնում է Մաքսի հին գործերը, նրան առաջարկելով գործարք։ Եթե գլխավոր հերոսը կատարի գործարքի բոլոր պայմանները, ուրեմն նրան խոստանում են ազատություն և անձնագիր …Ի՞նչ է ընտրում Մաքսը. ազատություն և պատիվ։ Գնալ օվկիանոսի մոտ թե՞ մնալ և պայքարել արդարության համար։

## Դերերում
* Դանիլա Կոզլովսկիյ-Մաքս Անդրեև
* Մարիա Անդրեևա-Յուլիա
* Միլոշ Բիկովիչ-Ռոման Բելկին
* Պավել Վոռոժցով-Սավելով
* Ալեքսանդրա Բորտիչ-Ալյոնա
* Քրիստինա Բաբուշկինա-Օկսանա Մասլովա
* Սերգեյ Բուրունով -Շողին
* Լև Պռիգունով-Միխայիլ Իվանովիչ
* Վլադիմիր Սիմանով-Վարեննիկով
* Դամինիկ Պինոն-Բեռնարդ
* Ալեքսեյ Ֆեձկին-Բեռոև
* Դմիտրիյ Պադնոզով-Վիկտոր Իլիչ
* Լյուբով Սակալինսկայա-Իրինա Ցիֆռանովեց
* Իվան Շիշկին-Վիկտոր
* Տատյանա Կազանցեվա-Տատյանա, քարտուղարուհի

Կատեգորիա:2010-ականների ռուսերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Մոսկվայում նկարահանված ֆիլմեր
Կատեգորիա:Ռուսական ֆիլմեր
Գեղեցկուհին և հրեշը (հեռուստասերիալ)

**Գեղեցկուհին և հրեշը** (), ամերիկյան դրամատիկական սերիալ՝ հիմնված 1980-ականների համանուն սերիալի վրա։ Գլխավոր դերերը կատարել են Քրիստին Քրոյկը և Ջեյ Ռայանը։ Սերիալի պերմիերան տեղի է ունեցել The CW հեռուստաալիքով 2012 թվականի հոկտեմբերի 11 - ին։

Չնայած ցածր վարկանիշների, դեռ երրորդ եթերաշրջանը չմեկնարկած 2015 թվականի փետրվարի 13-ին այն երկարաձգվեց մինչև չորրորդ եթերաշրջան։ 2015 թվականի հոկտեմբերի 13-ին չորս եթերաշրջաններից հետո սերիալը փակվեց։

## Սյուժե
Երբ Քեթրին Չենդլերը պատանի էր, իր մոր և իր վրա գողեր հարձակվեցին։ Քեթրինի մայրը մահացավ, իսկ նրան փրկեց մի տարօրինակ արարած՝ միաժամանակ նման մարդու և գայլի։ Ոչ ոք չէր հավատում այդ պատմությանը, բայց Քեթրինը հստակ գիտի թե ինչ է տեսել…

Անցնում է ժամանակ և Քեթրինը դառնում է ոստիկանների հաջողված դետեկտիվ։ Հերթական սպանության հետաքննության արդյունքում, Քեթրինը գտնում է հանցանշան, որը նրան տանում է դոկտոր Վինսենթ Քեյլլերի վրա, ում գնդակահարել են Աֆղանստանում ծառայելու ժամանակ։ Պարզվում է, որ Վինսենթը իրականում ողձ է և այդ նա է փրկել Քեթրինին գողերից։ Նա 10 տարի ապրել է հասարակությունից դուրս, քանի որ սարսափելի գաղտնիք ունի։ Բանակի հավաքագրման ժամանակ սթերոիդի միջոցով նա գենետիկապես փոխվել է և հիմա բարկացած ժամանակ վերածվում է մարդագայլի, որը չի կարողանում ղեկավարել իր հսկա ուժը և սրված զգացմունքները։ Աֆղանստանի միակ բուժված «գերզինվոր» Վինսենթը փորձում է հակաթույն գտնել, բայց ապարդյուն։ Քեթրինը դառնում է Վինսենթի ընկերը և խոստանում պահել նրա գաղտնիքը, որից հետո Վինսենթը օգնում է հետաքննությունների ժամանակ։ Աստիճանաբար նրանք կապվում են միմյանց և նրանց ընկերությունը վերաճում է ավելի մեծ բանի…

## Դերասանական կազմ

## Մշակում և արտադրություն
2011 թվականի սեպտեմբերի սկզբին The CW հեռուստաալիքը հայտարարեց, որ սկսել է Լինդա Հեմիլթոնի 1980-ականների համանուն սերիալի ընթացիկի մշակումը։ 2012 թվականի հունվարի 18-ին հեռուստաալիքը պատվիրել է օդային սերիայի նկարահանումներ, որոնք ընկած էին այդ նույն տարվա մարտ-ապրիլ ամիսներին։ Փետրվարի 16-ին հայտարարվեց, որ Քրիստին Քրոյկը խաղալու է գլխավոր դեր սերիալում։ 2012 թվականի մայիսի 11 - ին The CW-ը հաստատեց առաջին եթերաշրջանի նկարահանումները։ 2012 թվականի նոյեմբերի 9 - ին հեռուստաալիքը սերիալը երկարաձգեց մինչև ամբողջական եթերաշրջան, որը բաղկացած է 22 սերիայից։ 2014 թվականի մայիսի 8 - ին հեռուստասերիալը երկարաձգվեց մինչև երրորդ եթերաշրջան 13 սերիայից։

## Եթերաշրջաններ

## Ծանոթագրություններ

Կատեգորիա:2010-ականների ամերիկյան դրամա հեռուստասերիալներ
Կատեգորիա:2010-ականների ամերիկյան քրեական հեռուստասերիալներ
Կատեգորիա:CW-ի բնօրինակ ծրագրեր
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Ժողովածու (2821)

**Ժողովածու** (2821), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2821 թվի տակ։ Ձեռագիրը գրվել է 1752 թվականին, Հովհաննես Էրզրումցի գրիչի կողմից, Կարինում։ Ստացողը եղել է Աբրահամ Աստապատցին։ Գրված է թղթի վրա, որը ունի 21,8x16 չափս։ Ձեռագիրը կազմված է 265 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։  Հիշատակարան թարգմանչի՝ 113բ, գրչի՝ 68ա, ստացողի՝ 261ա։
## Բովանդակություն
* Աբր. Աստապատցւոյ Կտակ մեծի ուրբաթու։
* Պետ. Հռոմկլայեցւոյ Յաղագս երանութեան աստուածապետականին։
* Բարսղի Կեսարացւոյ Մեկնութիւն վեցօրէից (թրգմ. Յակ. Կողբացի)։

## Ծանոթագրություններ

Կատեգորիա:Մատենադարանի ձեռագրեր
Ալան Ագաև

**Ալան Խազբաևիչ Ագաև** (, ), ռուս ֆուտբոլիստ, պաշտպան։ Գրեթե ամբողջ կարիերան անցկացրել է մեկ ակումբում՝ «Ալանիայում»։ Ռուսաստանի երկրորդ դիվիզայում սկսել է հանդես գալ 1994 թվականին՝ մրցությանը մասնակցելով «Վլադիկավկազ» ակումբի կազմում։

## Նվաճումներ
* Ռուսաստանի առաջնության հաղթող - 1995
* Ռուսաստանի առաջնության արծաթե մեդալակիր - 1996
* Ռուսաստանի առաջնության 1996 թվականի «ոսկե խաղի» մասնակից

## Վիճակագրություն

## Ծանոթագրություններ

## Արտաքին հղումներ
* Ալան Ագաևի պաշտոնական կայքը

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Ալֆրեդո Ադամե

**Ալֆրեդո Ադամե** (, ), մեքսիկացի դերասան, պրոդյուսեր և հաղորդավար։

## Կենսագրություն
Ծնվել է 1958 թվականի հունիսի 10-ին Մեքսիկայի մեծությամբ առաջին Գվադալախարա քաղաքում։ Նրա հայրը արմատներով եղել է մեքսիկացի, իսկ մայրը՝ գերմանացի։ Ավարտել է օդաչուական դպրոցը և 10 տարի աշխատել Մեքսիկայի ավիաընկերությունում։ Դերասանական կրթություն է ստացել Սիլվի Դերբեսի ակադեմիայում։ 1980-ական թվականներից սկսած Ալֆրեդոն ակտիվ մասնակցություն է ունեցել Մեքսիկական հեռուստաընկերության տարբեր ծրագրերում և հաջողության է հասել, որպես դերասան ու հաղորդավար։ Հայտնի է նաև «Իմ երկրորդ մայրիկը» մեքսիկական հեռուստասերիալից իր Հանս Լութման դերով, որը գերմանացի գործարար էր։ Ամուսնացած է մեքսիկացի դերասանուհի Մարի Պաս Բանքելզի հետ, ունի երեք որդի։

## Ֆիլմագրություն
### Դերասան
* 1985-2007 - Կին, դեպքեր իրական կյանքում/Mujer, casos de la vida real
* 1987 - Փախչել ճակատագրից/Fuga al destino
* 1989 - Իմ երկրորդ մայրիկը/Mi segunda madre - Հանս Լութման
* 1990 - Սիրո բալլադ/Balada por un amor - Գուստավո Էլենս
* 1990 - Սիրո ուժը/La fuerza del amor - Ֆելիպե - Ֆելիպե
* 1991 - Ես չեմ հավատում տղամարդանց/Yo no creo en los hombres - Գուստավո Միրանդա
* 1992 - Դեմքով արևին/De frente al Sol - Էդուարդո Ֆուենտես
* 1992 - Խաղտումների անատոմիա/Anatomía de una violacíon
* 1993 - Մահվան աշխատավարձ/El salario de la muerte - Խորխե
* 1994 - Դեպի կամուրջ/Más allá del puente - Էդուարդո Ֆուենտես
* 1995 - Ընտանեկան նկար/Retrato de familia - Էստեբան Ակունյա
* 1995 - Դժոխքի սուրհանդակները/Los cómplices del Infierno
* 1995 - Իրար նման/Bajo un mismo rostro - Դիեգո Կովարուբիաս
* 1996 - Դու և ես/Tú y Yo - Կառլոս
* 1996 - Աստծո ձեռքում/En las manos de Dios
* 1997 - Մի օր մենք կունենանք թևեր/Однажды у нас вырастут крылья - Կառլոս Աուգուստո
* 1999 - Բանտ 3/Reclusorio III
* 2000 - Հրեշտակի դեմքը/ Carita de ángel
* 2000 - Երիտասարդների երազներ/Sueños de juventud
* 2001 - Մարիա Բելեն/Maria Belén - Ալֆոնսո Գարսիա Մարին
* 2002 - Սիրո ուղիները/Las vías del amor - Ռիկարո Դոմինգես
* 2005 - Խորթ մայրը /La madrastra
* 2008 - Սիրո անունը/En nombre del amor - Ռաֆայել Սենս
* 2009 - Հմայք/Sortilegio - Ջոն Սիգալ
* 2010 - Երբ ես սիրահարվում եմ/Cuando me enamoro - Օնորիո Սանչես
* 2011 - Երկու օջախ/Dos Hogares - Արմանդո Գարսա
* 2011 - Ինչպես ասում են/Como dice el dicho - Լեո

### Պրոդյուսեր
* 2005 - Կենդանի առավոտ/Viva la mañana
* 2007 - Առավոտյան էքսպրես/Matutino express

### Հեռուատահաղորդումներ
* 1988 - Վիդեո Կոսմոս/Video Cosmos - հաղորդավար
* 1998 - Այսօր/Hoy - հաղորդավար/Don Francisco presenta - հաղորդավար
* 2002 - Դոն Ֆրանսիսկոն ներկայացնում է
* 2003 - Ախ, սեր/Ay, Amor - հաղորդավար
* 2005 - Կենդանի առավոտ/Viva la mañana - հաղորդավար
* 2005 - Մրցանակ «Լավագույն հաղորդում»/ Premios TV y Novelas
* 2006 - Սուպեր մամա/Súper mamá - հաղորդավար
* 2007 - «De Buenas a ala 1» - հաղորդավար

## Արտաքին հղումներ
* 
* http://www.vanguardia.com.mx/actuara_alfredo_adame_en_cuando_me_enamoro-508424.html 
* Ալֆրեդո Ադամեն «Кинопоиск.ру» կայքում

Կատեգորիա:Մեքսիկացի դերասաններ
Կատեգորիա:21-րդ դարի դերասաններ
Կատեգորիա:Մեքսիկացի կինոդերասաններ
Կատեգորիա:Մեքսիկացի հաղորդավարներ
Կատեգորիա:Հեռուստատեսային դերասաններ
Ժողովածու (2851)

**Ժողովածու** (2851), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2851 թվի տակ։ Ձեռագիրը գրվել է 1782 թվականին Բրաբիոն գրիչի կողմից Կ․ Պոլսում։ Գրված է թղթի վրա, որը ունի 34,1x22,2 չափս։ Ձեռագիրը կազմված է 153 թերթից։ Գրված է միասյուն, նոտրգրով։ Կազմը՝ կաշեպատ ստվարաթուղթ։ Հիշատակարաններ՝ գրչի՝ 124բ։
## Բովանդակություն
* Գր․ Նիւսացւոյ Խօսք յինն երանութիւն, Յորդորումն մանկանց ի կուսութիւն, Մեկնութիւն Ժողովրդին, Յաղագս Երգոց երգոյն։
* Լուծմունք Ինն երանութեան գրոց։
* Յակ․ Մծբնացւոյ Զգօն գիրք։

## Ծանոթագրություններ

Կատեգորիա:Մատենադարանի ձեռագրեր
Քրիստոնեական Աստուածաբանութիւն (2863, Պլատոն աբեղա)

**Քրիստոնեական Աստուածաբանութիւն** (2863), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2863 թվի տակ։ Ձեռագիրը գրվել է 1798 թվականին Աժդարխանում։ Ստացողը եղել է Թադեոս վարդապետը։ Գրված է թղթի վրա, որը ունի 33,5x21 չափս։ Ձեռագիրը կազմված է 214 թերթից։ Գրված է միասյուն, նոտրգրով։ Կազմը՝ կաշեպատ ստվարաթուղթ։ Հիշատակարաններ նախագաղափար՝ 1ա (1778 թ․, ստացողի՝ 1ա (1798 թ․) հետագայի՝ 1ա (19-րդ դար)։

## Բովանդակություն
* նաև՝ նորին Քարոզք։
* Թուղթ առ կայսերն Պաւել և պատասխանի նորին։

## Ծանոթագրություններ

Կատեգորիա:Մատենադարանի ձեռագրեր
Աւետարան (2877)

**Աիետարան** (2877), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2877 թվի տակ։ Ձեռագիրը գրվել է 10֊11֊րդ դարերում ենթադրաբար Գրիգոր գրիչի կողմից։ Ծաղկող՝ ենթադրաբար Գրիգոր։ Ստացողը եղել է Սուքիասը։ Գրված է մագաղաթի վրա, որը ունի 32x26 սմ չափս։ Ձեռագիրը կազմված է 219 թերթից։ Գրված է երկսյուն, բոլորագիծ երկաթագիրով։ Ունի տերունական 3 ավետարանիչ 4 (մեկ թերթ), խորան 14, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, կոստղապատ, 1 կարմիր ակ, աստառը՝ կապույտ կտավ։ Հիշատակարաններ՝ գրչի՝ 6բ, 75բ, կազմողի՝ 2ա (1183 թվականից հետո), 3բ, 4ա, 5ա, 16բ, 17ա, 18բ, 219ա (1217 թվականից առաջ, 1217֊1267 թվականներ), 4բ (1348 թվական), 4բ, 5ա, 111բ, 170բ (13֊րդ, 14֊րդ, 15֊րդ դարեր)։
## Բովանդակություն
* Նաև՝ Ավետարանացոյց

## Ծանոթագրություններ

Կատեգորիա:Մատենադարանի ձեռագրեր
Հակապոչ

[thumb|right|250px|[Լուլին գիսաստղի հակապոչը ձախից, իոնային պոչը աջից]]
thumb|right|250px|Ցույց է տրված թե ինչպես գիսաստղը կարող է ունենալ փոքր, հիմնական պոչին հակառակ ուղղված պոչ

**Հակապոչ**, աստղագիտության եզր, որն օգտագործվում է գիսաստղի երեք տեսակի պոչերից մեկի բնութագրման համար։ Այն առաջանում է սովորական *իոնային պոչին* և *փոշու պոչին* երկրաչափորեն հակառակ ուղղության վրա, և կարծես թե ուղղվում է դեպի Արեգակը։ Հակապոչը կազմված է փոշու մեծ չափերով մասնիկներից, որոնք իրենց զանգվածի և չափի պատճառով ավելի քիչ են ենթարկվում արեգակնային քամու ազդեցությանը, և որպես կանոն մնում են գիսաստղի ուղեծրի հարթության մեջ, ի վերջո ընդունելով սկավառակի ձև։ Փոշու մասնիկների փոքր քանակի պատճառով այս սկավառակը տեսնել սովորական պայմաններում գործնականում հնարավոր չէ։ Այն հնարավոր է գրանցել միայն կողքից, երբ այն բավարար պայծառ է դիտարկման համար։ Դա դառնում է հնարավոր այն կարճ ժամանակի պահին, երբ Երկիրը հատում է գիսաստղի ուղեծրի հարթությունը։ Փաստորեն այս սկավառակը երևում է կարճ պոչի տեսքով, որն ուղղված է դեպի Արեգակը։

Քանի որ փոշու մասնիկները ունեն սկավառակի տեսք, բնական է, որ հակապոչը գոյություն ունի նաև գիսաստղի հետևում և կողքերից. Սակայն այն չի դիտարկվում կողքից միջուկի պատճառով, իսկ ետևում այն կորում է ավելի պայծառ փոշու կամ գազի պոչի մեջ։

Անցնող գիսաստղերի մեծամասնությունը չափազանց փոքր են, որպեսզի նրանց հակապոչը դիտարկելի լինի, սակայն վերջին շրջանում դիտարկվել են նաև բավականին մեծ գիսաստղեր, օրինակ՝ C/1956 R1 (Արեն - Ռոլանդի) 1957 թվականին և C/1995 O1 (Հեյլ - Բոպպի) 1997 թվականին։

## Ծանոթագրություններ

* Image of Comet Arend-Roland with prominent antitail 

## Արտաքին հղումներ
*
*Online Encyclopedia of Science - Antitail

Կատեգորիա:Գիսաստղեր
Սոֆուլու

**Սոֆուլու**, նախկին բնակավայր Հայաստանի Տավուշի մարզի արևելքում՝ հայ-ադրբեջանական շփման գծի հարևանությամբ։

Խորհրդային Միության ժամանակաշրջանում բնակավայրը ներառվել է Ադրբեջանական ԽՍՀ-ի կազմում։ ԽՍՀՄ փլուզումից հետո՝ 1991-1994 թվականների Արցախյան պատերազմի ընթացքում, այն ընդգրկվեց Հայաստանի Հանրապետության տարածքում։ Համաձայն Հայաստանի վարչատարածքային բաժանման՝ այն գտնվում է Հայաստանի Հանրապետության Տավուշի մարզում, իսկ Ադրբեջանի վարչատարածքային բաժանման՝ այն տեղակայված է Ադրբեջանի Հանրապետության Ղազախի շրջանում։

2023 թվականի մայիսի 22-ին Հայաստանի վարչապետ Նիկոլ Փաշինյանը հրապարակային հայտարարել է, որ ինքը Սոֆուլու կոչվող տարածքը ճանաչում է որպես Ադրբեջանի Հանրապետության մաս։

## Տեղադրություն
Սոֆուլուի տարածքը տեղակայված է հարավում Ազատամուտ գյուղի, հարավ-արևելքում Աղստև գետի, արևմուտքում Մ 16 միջպետական նշանակության ճանապարհի (Իջևան-Նոյեմբերյան ավտոճանապարհի), հյուսիս-արևելքում հայ-ադրբեջանական շփման գծի միջև։

## Պատմություն
Թուրքաբնակ գյուղը հիմնվել է 19-րդ դարի վերջին նստակյացության անցած անասնապահ թուրքերի կողմից։ Հայտնի է, որ 1886 թվականին գյուղում բնակվել է 103 թուրք։

Խորհրդային Միության Անդրկովկասյան Դաշնության Կենտրոնական գործադիր կոմիտեի հողային և անտառային վեճերը լուծող տեղական հանձնաժողովը 1929 թվականի հուլիսի 19-0-ի իր որոշմամբ Սոֆուլուն ընդգրկել է Դիլիջանի գավառի մեջ։ Հետագայում առանձնացվել է Խորհրդային Հայաստանից և ներառվել Խորհրդային Ադրբեջանի կազմում։

Սոֆուլուն Խորհրդային Միության կազմում գտնվող Ադրբեջանական ԽՍՀ-ի անկլավ էր Խորհրդային Հայաստանի տարածքում։

## Տես նաև
* Տիգրանաշեն
* Արծվաշեն
* Վերին Ոսկեպար
* Բարխուդարլու

## Ծանոթագրություններ

Կատեգորիա:Ասիայի վիճելի տարածքներ
Կատեգորիա:Արցախյան հակամարտություն
Կատեգորիա:Ղազախի շրջանի բնակավայրեր
Մոլոտովի կոկտեյլ

[մինի|Մոլոտովյան կոկտեյլի օգտագործում [Իրաք-քուվեյթյան պատերազմի ժամանակ]]

**Մոլոտովի կոկտեյլ**, հայտնի նաև որպես **բենզինով պայթուցիկ**, **շշառումբ**, **աղքատի նռնակ**,  **կրակային պայթուցիկ** կամ պարզապես **Մոլոտով**, անվանումն օգտագործվում է մի շարք ինքնաշեն հրդեհ առաջացնող պայթուցիկ նյութերի համար։

Քանի որ Մոլոտովի կոկտեյլը համեմատաբար ավելի հեշտ է պատրաստել, այն օգտագործվում է փողոցային հանցագործների, ցուցարարարների, գանգստերների, քաղաքային պարտիզանների կողմից, անկանոն, երբեմն նույնիսկ կանոնավոր բանակի կողմից, երբ ռազմական օգտագործման զենքի պակաս կա։

Դրանք ավելի շատ նախատեսված են թիրախին կամ թիրախներին կրակի բոցի մեջ պահել, քան վերջնականապես վերացնել նրան։

## Անվանում
Մոլոտովի կոկտեյլ անվանումը հորինել են ֆինները Ձմեռային պատերազմի ժամանակ։

Անվանումը վիրավորական հղում ունի՝ ուղղված Խորհրդային Միության արտաքին գործերի նախարար Վյաչեսլավ Մոլոտովին, որը պատասխանատու էր 1939 թվականի օգոստոսի «Մոլոտով-Ռիբենտրոպ» դաշնագրով Նացիստական Գերմանիայի հետ Արևելյան Եվրոպան ազդեցության գոտիների բաժանելու համար։

Ֆինները սովետական հրթիռային ռումբները  ծաղրաբար անվանում էին «Մոլոտովի հացի զամբյուղ»՝ ակնարկելով Մոլոտովի պրոպագանդիչ հայտարարությունները։

Երբ ձեռքում պահվող շշալցված կրակային ռումբը երևան եկավ սովետական տանկերի վրա նետելու համար, ֆինները այն անվանեցին «Մոլոտովի կոկտեյլ», որպես ուտելիքի հետ օգտագործվող խմիչք

## Բաղադրությունը
Մոլոտովի կոկտեյլը կոտրվող շշի մեջ լցվաց արագ բռնկվող հեղուկ է, որը կարող է լինել բենզին, նապալամանման խառնուրդ՝ ավելացված մի քիչ շարժիչի յուղ, որևէ վառվող նյութ, օրինակ այրվող կտորի տամպոն՝ տեղադրված շշի խցանի տակ։

Տամպոնը հաճախ թաթախված է լինում ալկոհոլի կամ կերոսինի, քան բենզինի մեջ։ Գրոհի ժամանակ տամպոնը վառում են և շիշը նետում թիրախի վրա, որը կարող է լինել մեքենա կամ շինություն։ Երբ շիշը բախումից պայթում է, դրանից դուրս եկող բենզինային կաթիլներն ու գոլորշին բռնկվում են կրակով՝ առաջացնելով հանկարծակի կրակային պայթյուն, որին հետևում է թափված վառելիքից առաջացած տարածվող կրակը։

## Ծանոթագրություններ

Կատեգորիա:Զենք այբբենական կարգով
Կատեգորիա:Նետողական զենք
Կատեգորիա:Պայթուցիկ նյութեր
Մարդ կրոնական

**Մարդ կրոնական** (), հումանիտար գիտնականների, կրոնագետների և կրոնի ֆենոմենագետների կողմից ընդունված արտահայտություն, որը նկարագրում է այս աշխարհի սահմաններից դուրս եկող աբսոլյուտ, սրբազան իրականության գոյությանը և, հետևաբար, այն իրական է պատկերացնում։ «Մարդ կրոնական» արտահայտության հեղինակն է նիդերլանդացի պատմաբան և կրոնի փիլիսոփա Գերարդ վան դեր Լեուվը (1890-1950)։

Ըստ ֆրանսիացի կուրիական կարդինալ Պոլ Պուպարի՝ «հomo religiosus-ը համոզված է, որ կյանքը մահից զորեղ է, քանի որ այն տրված է Աստծո սիրով, ով դարձել մարդ նրա համար, որ մարդ դառնա Աստված, ով մահացել և հարություն է առել նրա համար, որ մարդը ապրի։ Մահկանացու մարդը բաց է անվերջության համար և անդուլորեն սիրում է Աստծուն։

## Ծանոթագրություններ

Կատեգորիա:Կրոնի մարդաբանություն
Կատեգորիա:Կրոնի պատմություն
Կատեգորիա:Կրոնագիտություն
Ռասել Բրաուն

**Ռասել Բրաուն** (, ), ժամանակակից կանադացի օպերային երգիչ, բարիտոն, ծնունդով Գերմանիայից։ Ջունոյի մրցանակակկիր։

## Կենսագրություն
Ռասել Բրաունը կանադացի բարիտոն Վիկտոր Բրաունի որդին է։ Ծնվել է Գերմանիայի Դաշնային Հանրապետության  Ֆրանկֆուրտ քաղաքում։ Մանկությունը անց է կացել Քյոլնում։ Նրա ծնողների տանը միշտ երաժշտական փորձեր են կատարվել և տեղի են ունեցել երաժշտական երեկոներ, այսպիսով կյանքի առաջին տարիներից շփվել է դասական երաժշտության հետ։

1982 թվականին Ռասել Բրաունը տեղափոխվել է Կանադայի Տորոնտո քաղաք
, որտեղ նրա մայրը՝ Իրեն Շվիգ Բրաունը, ստացել էր աշխատանք Թագավորական երաժշտական կոսերվատորիայում, իսկ ավելի ուշ Կանադական օպերայում։ Ռասելը նոտագրությունը սովորել է մորից, իսկ 1982 թվականից սկսել է դաշնամուր պարապել Թագավորական կոնսերվատորիայում։ Ժամանակի ընթացքում նրա հետաքրքրությունը երգի հանդեպ գերակշռել է և 1987 թվականից նա սկսել է օպերային երգի դասեր վերցնել և սկսել է երգել Կանադական օպերայի երգչախմբում։

1992 թվականին «Դոն Ժուան» ուսանողական օպերային ներկայացման Բրաունին նկարտում է Կանադական օպերայի տնօրեն Բրայն Դիկին, և հրավիրում նրան կատարելու Ֆիգարոյի դերը Սևիլյան սափրիչ օպերայում։ 1992 թվականին գլխավոր բեմում կատարած հաջող առաջնախաղը հիմք դրեց Բրաունի պրոֆեսիոնալ կարիերային։

Հետագայում Բրաունը կատարել է Պապագենոյի («Կախարդական սրինգ»), Գիլելմոյի («Այսպես են վարվում բոլորը»), Ալմավիվայի  («Ֆիգարոյի ամուսնությունը»), բժիշկ Ֆալկի  («Չղչիկը»), Մերկուցիո («Ռոմեո և Ջուլիետա»), Վալենտինայի («Ֆաուստ»), Նիկա Կարաուեի («Մեծն Գեթսբի»), ավելի ուշ Եվգենի Օնեգին համանուն օպերայում։

Հանդես է գալիս Մետրոպոլիտեն օպերայում, Լա Սկալայում։ Նրա համերգային երգացանկը ներառում է Ֆրանց Շուբերտի, Հենդելի Բրիտենի ստեղծագործությունները։

2016 թվականին արժանացել է Կանադայի շքանշանի և ստացել Կանադայի միաբանության սպա պատվավոր կոչումը։

## Ձայնագրությունների ընտրանի
* Liebeslieder and Folk Songs. The Aldeburgh Connection, Russell Braun, Catherine Robbin, Benjamin Butterfield. 1995. CBC Records
* Le Souvenir: Canadian Songs for Parlour and Stage. Sally Diblee, Russell Braun, Carolyn Maule. 1996. Centredisques
* Пёрселл, Генри|Purcell, Henry. Dido and Aeneas. Boston Baroque, Martin Pearlman cond. 1996. Telarc
* Shattered night, shivering stars. — Alexina Louie.National Arts Centre Orchestra, Martin Beaver, Russell Braun, Cantata Singers of Ottawa, Lawrence Ewashko, Mario Bernardi cond. 1999. CBC Records
* Serata Italiana. Russell Braun, Michael Schade, Canadian Opera Company Orchestra]], Richard Bradshaw cond. 2000. CBC Records
* Meditation. — Gerald Finzi. Manitoba Chamber Orchestra, Simon Streatfeild cond. 2000. CBC Records

## Ծանոթագրություններ

Կատեգորիա:20-րդ դարի օպերային երգիչներ
Կատեգորիա:21-րդ դարի օպերային երգիչներ
Կատեգորիա:Բարիտոններ
Կատեգորիա:Տորոնտոյի համալսարանի շրջանավարտներ
Ռամեն

thumb|Ռամեն
, ճապոնական ուտեստ ցորենից պատրաստված լապշայով։ Փաստացիորեն իրենից ներկայացնում է ոչ թանկ ֆասթֆուդ, որն ունի մեծ էներգետիկ արժեք և լավ համ։ Համարվում է չինական, կորեական և ճապոնական խոհանոցների ուտեստ։

## Ռամենի պատմություն

«Ռամեն» բառը ծագում է երկու չինական «լամյան» հիերոգլիֆներից (), որոնք ճապոներենում կարդացվում են որպես «ռա» և «մեն» և նշանակում են «ձգել» և «լապշա» համապատասխանաբար։ Նույն բառը Միջին Ասիայում արտասանվում է որպես լագման։ Ռամենը համարվում է Ճապոնիայից Չինաստան եկած ուտեստներից մեկը. չինական լապշայի պատրաստման տարբերակը մի փոքր տարբերվում է միջինասիականից, այդ իսկ պատճառով չինացիները ռամենն անվանում են «ճապոնական լամյան»։

Ռամենի հայրենիքը Չինաստանն է, և Ճապոնիայում այն ևս անվանում են տյուկա սոբա (չինական լապշա), Կորեայում՝ ռամյոն (): Ճապոնացիները սկսել են ուտել այն 20-րդ դարի 10-ական թվականներին, մոտավորապես այն ժամանակ, երբ չինական խոհանոցը սկսեց իր վրա լայն ուշադրություն գրավել։ Երբ ուտեստը առաջին անգամ հայտնվեց Ճապոնիայում, այն հիմնականում վաճառում էին փոքր փողոցային սրճարաններում՝ ռամեն-յաներում։ Այսօր ռամենը դեռևս վաճառում են ռամեն-յաներում, սակայն վերջին ժամանակներում այն սկսել են վաճառել և՛ սրճարաններում, և՛ ռեստորաններում և նույնիսկ առևտրային ավտոմատներում, որ նման են սրճարանային ավտոմատներին։

## Պատկերասրահ

Պատկեր:Soy ramen.jpg|Սոյա-ռամեն
Պատկեր:Japanese_Salt_flavor_Sapporo_Ramen.JPG|Սիո-ռամեն
Պատկեր:Wantanmen.jpg|Վանտան-ռամեն
Պատկեր:Wonton noodle soup boston.jpg|Վանտան մեն
Պատկեր:Kimchi ramen Paris.jpg|Կիմչի-ռամեն
Պատկեր:asahikawara-men.jpg|Ասահիկավա-ռամեն
Պատկեր:wakayamaramen222.jpg|Վակայամա-ռամեն
Պատկեր:Bansyu-men.jpg|Բանսյու-ռամեն
Պատկեր:Okayamara-men.jpg|Օկայամա-ռամեն
Պատկեր:Onomichira-men.JPG|Օնոմիտի-ռամեն
Պատկեր:tokusimara-men2.jpg|Տոկուսիմա-ռամեն
Պատկեր:Hakatara-men.jpg|Հակատա-ռամեն
Պատկեր:Hakataramen222.jpg|Հակատա-ռամեն
Պատկեր:Gansonagahamaya.jpg|Նագահամա-ռամեն
Պատկեր:Kumamoto ramen.jpg|Կումամոտո-ռամեն
Պատկեր:kagoshimara-men.jpg|Կագոսիմա-ռամեն


Կատեգորիա:Կորեական խոհանոց
Կատեգորիա:Չինական հայտնագործություններ
Կատեգորիա:Արագ սնունդ
Կատեգորիա:Ճապոնական հայտնագործություններ
Սպիտակ նրբերշիկների հասարակած

մինի|300x300փքս|Սպիտակ նրբերշիկ բրեցելով և քաղցր մանանեխով
մինի|300x300փքս|Սպիտակ նրբերշիկ ների հասարակածի տեղադրության տարբեր վարկածների քարտեզ
**Սպիտակ նրբերշիկների հասարակած** (), Հին Բավարիայի և մնացյալ Գերմանիայի միջև ենթադրյալ մշակութային սահմանի կատակային անվանումը, որը սահմանվում է որպես մյունխենյան սպիտակ նրբերշիկների տարածման գոտի և համարվում բավարական մշակույթի տարբերակիչ նշան։

## Հասարակածի տեղադրություն
Ընդհանուր առմամբ *սպիտակ նրբերշիկի հասարակածն * անցկացնում են Դանուբ գետով, սակայն այս սահմանը չի ներառում Ստորին Բավարիայի և Վերին Պֆալցի մասերը։ Երբեմն հասարակածը տեղադրում են 49-րդ լայնությունում (Ինգոլշտադտից հյուսիս)։ Այլ պատկերացումներով խոսքը Մյունխենից 100 կիլոմետրանոց հեռու գոտու մասին է, որի մեջ չի մտնում Վերին Բավարիայի զգալի մասը։

Ըստ այլընտրանքային վարկածների՝ սահման համարվում Մայն գետի երկայնքով անցնող Մայնի գիծը, որը ճանաչվել է հյուսիսային Գերմանիայի բարբառային սահման կամ Ավստրիայի հետ Պրուսիայի և Բավարիայի պատմա-քաղաքական սահման, որը կոչվում է նաև *Մայնի գիծ*, երբ գոտու մեջ բացի Հին Բավարիայից մտնում է նաև Բադեն-Վյուրտեմբերգը և Ֆրանկոնիայի զգալի մասը, որտեղ, սակայն, արդեն կան զգալի մշակութային տարբերություններ Բավարիայի հետ և սպիտակ նրբերշիկներ արդեն ընդունված չեն։

Եզրույթն օգտագործվում է նաև հյուսիսային և միջին Գերմանիան սահմանազատելու համար, ընդ որում հասարակածը նույնպես անցկացնում են Մայն գետով և դրանից ոչ հեռու։

Ավստրացիները սպիտակ նրբերշիկների հասարակածից հյուսիս ընկած շրջանը կատակով անվանում են Պիֆկեի բնակեցման զոնա։

## Արտաքին հղումներ
* Duden: *Deutsches Universalwörterbuch*. 6. Auflage, ISBN 3-411-05506-5.
* Bavaria’s Umlaut Umbrage
* Expedition über den Weißwurstäquator հոդվածը «Der Tagesspiegel» թերթում
* Unter dem Weißwurstäquator հոդվածը «Frankfurter Allgemeine Zeitung» թերթում
* Бавария — это не Германия

Կատեգորիա:Բավարիայի խոհանոց
Կատեգորիա:Գերմանիայի ավանդույթներ
Սանտա Կրոչե ին Ջերուսալեմե

**Սանտա Կրոչե ին Ջերուսալեմե** բազիլիկը (, ) կաթոլիկ ֆրանչեսյան և տիտղոսակիր եկեղեցի է Հռոմի Էսկվիլին շրջանում:Հռոմի Յոթ ուխտավոր եկեղեցիներից մեկն է։ Այստեղ պահվում են մի շարք քրիստոնեական մասուքներ, և դարեր շարունակ բազիլիկը հանդիսացել է ուխտատեղի ողջ աշխարհի քրիստոնեաների համար։ Մասունքները բերվել են Սուրբ երկրից Կոստանդիանոս կայսեր մոր՝ Սուրբ Հեղինեի կողմից։ Այդ ժամանակ բազիլիկի հատակը պատված էր Երուսաղեմից բերված հողով։ Ին Ջերուսալեմե  տիտղոսը ձեռք բերելով, այն չի ձոնվում Երուսաղեմի Սուրբ Խաչին, այլ իմաստն այն է, որ «մի կտոր Երուսաղեմ» է բերվել Հռոմ բազիլիկի հիմնադրման համար։ Ներկայումս տիտղոսակիր եկեղեցու կարդինալը Միլոսլավ ՎԼԿն է։

## Պատմություն
մինի
մինի
Նախկին Էլագաբալուս կայսեր աստծո Էլ Գաբալ տաճարի տեղում է կառուցվել բազիլիկը։ Դա Սուրբ Հեղինեի կայսերական պալատի՝ Պալացցո Սեսսորիանոյի կողքին էր։ 320 թվականին կայսրուհին այն դարձրեց զանգակատուն։ Մի քանի տասնամյակ հետո զանգակատունը վերափոխվեց բազիլիկի, որը կոչվեց Հելենիանա կամ Սեսսորիանա։ Անուշադրության մատնվելուց հետո Լուցիուս II (1144-5) Պապը վերակառուցեց բազիլիկը։ Այն ուներ հռոմեական արտաքին՝ նավ, երկու ենթակողմ, զանգակատուն և գավիթ։
Սանտա Կրոչե ին Ջերուսալեմե բազիլիկը նաև փոփոխվել է 16-րդ դարում, բայց նրա ներկայիս բարոկկո ոճով արտաքինը ստացել է Բենեդիկտոս XIV օրոք (1740–58), որը եղե է նրա տիտղոսակիր վանահայրը։ Նոր փողոցներ բացվեցին, որպեսզի միացնեն բազլիկը հռոմեական երկու խոշոր բազիլիկների հետ՝ Սան Ջիովանի ին Լատերանո և Սանտա Մարիա Մաջորե։
Բազիլիկի ճակատամասը ձևավորվել է բարոկկո ոճով Պիետրո Պասսալաքի և Դոմենիկո Գրեգորինիի կողմից։

## Մասունքներ
Մի քանի վիճելի իսկության հանրահայտ մասունքներ են պահվում «Cappella delle Reliquie»-ում, որը կառուցվել է 1930 թվականին ճարտարապետ Ֆլորեստանո դի Ֆաուստոյի կողմից, այդ թվում Elogium կամ Titulus Crucis մի մասը, այսինքն այն վահանակը, որը կախված էր Քրիստոսի խաչից (ընդհանրապես այն կամ արհամարհվել է գիտնականների կողմից, կամ համարվում է միջնադարյան կեղծիք), երկու փուշ Հիսուսի գլխին դրված փշերի պսակից, մեխի մի մաս և Սուրբ Խաչից երեք փոքր փայտե կտորներ։ Սուրբ Խաչի ավելի մեծ կտոր բազիլիկից տարվել է Սուրբ Պետրոսի տաճար Ուրբանոս VIII Պապի ցուցումով 1629 թվականին, որտեղ այն պահվում է Սուրբ Հեղինե կայսրուհու վիթխարի արձանի մոտ։ Վերջինս կերտվել է Անդրեա Բոլջիի կողմից 1639 թվականին։

## Ծանոթագրություններ

## Արտաքին հղումներ
* Պաշտոնական կայք
* Description in the site of the "Soprintendenza Speciale per il Colosseo, il MNR e l'Area archeologica di Roma" 

Կատեգորիա:Եկեղեցիներ այբբենական կարգով
Կատեգորիա:Հռոմի տեսարժան վայրեր
Կասու մարցու

**Կասու մարցու** (սարդիներեն՝ casu marzu), Սարդինիայում արտադրվող պանրի տեսակ, որը հայտնի է իր մեջ պարունակվող պանրաճանճի կենդանի թրթուրներով։ Սարդիներենից casu marzu-ն թարգմանաբար նշանակում է «հոտած պանիր», իսկ խոսակցականում այն հաճախ անվանում են «ճիճվոտ պանիր»։

## Պատրաստումը
Կասու մարցուն պատրաստում են սարդինյան պեկորինո պանրի տեսակից։ Պանրի հնացումը սովորական խմորման փուլից երկար է տևում՝ հասնելով նեխելու աստիճանին, որը թրթուրների մարսողական գործունեության արդյունքն է։ Թրթուրներն արագացնում են նեխելու և պանրի յուղայնության անկման գործընթացը, որի պատճառով այն փափկում է։ Նրանից սկսում է հեղուկ արտազատվել, որը կոչվում է lagrima (սարդիներեն «արցունք» բառից)։

Թրթուրները ունակ են ցատկելու մինչև 15 սմ տարածություն, այդ իսկ պատճառով կասու մարցու համտեսել ցանկացողներին խորհուրդ է տրվում ուտելու ընթացքում պաշտպանել աչքերը։ Ոմանք գերադասում են ուտելուց առաջ հեռացնել թրթուրներին, իսկ ոմանք պանիրն ուտում են թրթուրների հետ միասին։ Որպես կանոն, պանիրն ուտում են սարդինյան հացով (pane carasau) և Cannonau թունդ կարմիր գինիով։

Պիեմոնտում, մասնավորապես Ֆրանսիային սահմանակից տարածքներում, խմորման գործընթացը ոչ միշտ է համընկնում կասու մարցուի խմորման գործընթացին։ Պանիրը թողնում են բացօդյա վայրում, հնարավորություն տալով պանրաճանճին՝ ձու դնել։ Դրանից հետո այն հասնում է համապատասխան որակի՝ սպիտակ գինու, խաղողի և մեղրի մեջ, այդպիսով չթողնելով թրթուրներին ձվից դուրս գալ։ Դա պանրին տալիս է յուրահատուկ համ։

## Վտանգավորությունը
Կասու մարցու պանրի գործածումը հղի է մի շարք վտանգներով.

* Ալերգիայի առաջացման վտանգ։
* Մինչև թունավորման աստիճան հասնող քայքայում (համաձայն սարդինական ժողովրդական իմաստության՝ կենդանի թրթուրների առկայությունը վկայում է թունավորման վտանգի բացակայության մասին)։
* Աղիքների վարակը թրթուրներից։ Թրթուրները կարող են ստամոքսում չմարսվել (ստամոքսահյութը ոչ միշտ է նրանց սպանում)։ Որոշ ժամանակով աղիներում գտնվելով, թրթուրները փորձում են փորել աղիքների պատերը, որի պատճառով առաջանում են մի շարք լուրջ բարդացումներ՝ սրտխառնոց, փսխում, որովայնի ցավ, արյունոտ լուծ և այլն։

Առողջության համար վտանգավոր լինելու և վարակված սննդամթերք համարվելու պատճառով, կասու մարցուի վաճառքն Իտալիայում պաշտոնապես արգելված է։ Սարդինիայի տարածքում այդ արգելքն հաճախ խախտվում է և պանիրը վաճառվում է անօրինական ճանապարհներով։ Սակայն 2010 թվականին կասու մարցուն ճանաչվեց Սարդինիայի մշակութային արժեք և կրկին թույլատրվեց։ Նրա գինը երեք անգամ գերազանցում է պեկորինո պանրի գնին։

Կատեգորիա:Պանիրներ այբբենական կարգով
Կատեգորիա:Իտալական պանիրներ
Ճիչ խավարում (ֆիլմ)

**«Ճիչ խավարում»**, (), ավստրալիական գեղարվեստական ֆիլմ-դրամա նկարահանված 1988 թվականին։ Ռեժիսորն է Ֆրեդ Սկեպիսին։ Ֆիլմը նկարահանված է իրական փաստերի հիման վրա, որը տեղի է ունեցել Ավստրալիայում 1980-ական թվականներին։ Այդ իրադարձությունը լայն արձագանք գտավ․ ինչպես հետո պարզվեց Լինդա Չեմբեռլենն ու իր ամուսինը մեղադրվեցին ապացույցների կեղծման համար։ Ժապավենը ստացել է AACTA-ի վեց մրցանակ, առաջադրվել է Օսկարի և ստացել մրցանակ Կաննի կինոփառատոնում։

## Սյուժե
Ֆիլմի գործողությունները տեղի են ունենում Ավստրալիայում։ Չեմբեռլենների ընտանիքն ուղևորվում է հանգստանալու բնության գրկում Ուլուրու շրջանում (Հյուսիսային տարածք)։ 1980 թվականի օգոստոսի 17-ի գիշերը ընտանիքի երկու ամսական աղջիկը՝ Ազարիան անհետանում է վրանից։ Վրանի հարակից տարածքում Լինդան նկատում է դինգո շանը, որը ինչ-որ մի բան է քարշ տվել։ Փնտրտուքը ոչ մի արդյունք չի տալիս։ Լինդա Չեմբեռլենի դեմ հարուցվում է քրեական գործ՝ սպանության կասկածանքով։ Փորձելով ապացուցել իր մեղքը, Լինդան հավաստիացրել է, որ աղջնակին վրանից քարշ է տալիս վայրի շունը՝ դինգոն, որը և սպանել է երեխային։

Գործը լայն տարածում է գտնում ԶԼՄ-ների շրջանում։ Տեղաբնակների մեծամասնությունը, տեսնելով ծնողների սառնարյուն վերաբերմունքը, սկսում են կասկածել հենց նրանց։ Չեմբեռլենների ընտանիքը պատկանում է «Յոթերորդ օրվա ադվենտիստների եկեղեցուն»։ Շշուկներ են տարածվում, որ ընտանիքի մայրը երեխային սպանել է ծիսակարգի ժամանակ։ Աշխարհահռչակ մի շարք փորձագետներ ապացույցներ են հավաքագրում, և վարկած են առաջ քաշում, թե Լինդան հնարավոր է, որ կտրել է երեխայի գլուխը մկրատով։ Գտնված հագուստի պատառիկների վրա հայտնաբերվում են արյուն և մատնահետքեր։ 1982 թվականի հոկտեմբերին Լինդա Չեմբեռլենին մեղավոր են ճանաչում և դատապարտում ցմահ ազատազրկման։ Մեղավոր են ճանաչում նաև Լինդայի ամուսնուն՝ Մայքլին հանացակից լինելու մեղադրանքով։

Երեք տարի անց այլ հանցագործության հետաքննության ժամանակ ոստիկանությունը հայտնաբերում է Ազալիայի հագուստի ևս մի ծվեն։ Կրկին նոր դատ է բացվում և պարզվուն են շատ սխալմունքներ, որոնք նախկինում չէին նկատվել։ Արդյունքում Լինդա Չեմբեռլենը բոլոր մեղադրանքներից ազատվում է և ճանաչվում անմեղ։ Ազարիա Չեմբեռլենի մահվան պաշտոնական պատճառ է հայտարարվում դինգո շան վարկածը։

## Դերերում

## Ծանոթագրություններ

Կատեգորիա:1980-ականների անգլերեն ֆիլմեր
Կատեգորիա:1988 դրամա ֆիլմեր
Կատեգորիա:1988 ֆիլմեր
Կատեգորիա:MGM ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ավստրալիական դրամա ֆիլմեր
Կատեգորիա:Ավստրալիական մելոդրամա ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Դժոխքի դարպասներ

**Դժոխքի դարպասներ** կամ **Դարվազա** (,  ― [դարվազա]՝ «դարպասներ» բառից), գազային խառնարան Թուրքմենստանում։ Տեղի բնակիչները և զբոսաշրջիկներն այն անվանում են «Դուռ դեպի տարտարոս» կամ «Դժոխքի դարպասներ» ()։ Գտնվում է Երբենտ աուլից 90 կմ հեռավորության վրա։ Կրատերի տրամագիծը կազմում է մոտավորապես 60 մ, խորությունը՝ մոտ 20 մ։

## Պատմություն
250px|մինի|«Դժոխքի սահմաններն» ու շրջապատող միջավայրը․ սովորաբար վրանները տեղադրվում են խառնարանից մի քանի հարյուր մետր հարավ։
250px|մինի|Զբոսաշրջիկները զմայլվում են խառնարանով։
1971 թվականին Թուրքմենստանի Դարվազա գյուղի մոտակայքում խորհրդային երկրաբանները հայտնաբերեցին ստորգետնյա գազի կուտակումներ։ Պեղումների արդյունքում երկրաբանները հանդիպել են ստորգետնյա խոռոչի (դատարկություն), որի պատճառով գետինը փլվել է՝ առաջացնելով գազով լցված մեծ փոս։ Հորատացման մեքենաների համալիրը իր սարքավորումների և տրանսպորտի հետ ընկել է ձևավորված փոսը, միջադեպի ժամանակ մարդիկ չեն տուժել։ Որպեսզի վնասակար գազից չտուժեն մարդիկ և կենդանիները, որոշվեց այն այրել։ Երկրաբանները ենթադրում էին, որ հրդեհը մի քանի օրից կհանգչի, սակայն սխալվեցին։ 1971 թվականից խառնարանից դուրս եկող բնական գազը անդադար այրվում է, օր ու գիշեր։

2004 թվականին Դարվազա գյուղը քանդվել է։ 2010 թվականին Թուրքմենստանի նախագահ Գուրբանգուլի Բարդիմուհամեդովը այցելեց Դերվազա և հայտարարեց, որ կրատերը պետք է ծածկվի կամ պետք է ձեռնարկել այլ միջոցներ՝ սահմանափակելու համար շրջանի մյուս հանքավայրերից գազի արդյունահանման վրա ազդեցությունը։

2013 թվականի նոյեմբերին կանադացի հայտնի ճանապարհորդ և հետազոտող Ջորջ Քորոնիսը իջել է խառնարանի հատակը հետազոտությունների և նմուշների հավաքման համար։ Նրան հաջողվել է գտնել բակտերիաներ, որոնք ապրում են խառնարանի բարձր ջերմաստիճանի պայմաններում։ Այդ բակտերիաները չեն հանդիպում երկրի մակերևույթի վրա որևէ տեղ, և իրենց գերազանց են զգում՝ ապրելով խառնարանի շիկացած հատակի էկոհամակարգում։

## Դարվազի խառնարաններ
Այրվող խառնարանից մի փոքր հեռավորության վրա են գտնվում նմանատիպ ծագմամբ ևս երկու փլուզում։ Այս խառնարանները չեն այրվում, գազի ճնշումը շատ ավելի թույլ է։ Խառնարաններից մեկի հատակին բաց մոխրագույն գույնի պղպջակաձև հեղուկ կեղտ է, մյուսի հատակին՝ փիրուզագույն երանգի հեղուկ։

## Տես նաև
* Բաբա Գուրգուր

## Ծանոթագրություններ

## Արտաքին հղումներ
* Դարվազա, բոցավառվող խառնարան Թուրքմենստան - Ֆոտոալբոմ, հետաքրքիր մանրամասներ [en]
* Լուսանկարներ 
* 
* 
* Վիդեո։ գազի խառնարան 

Կատեգորիա:Թուրքմենստանի խառնարաններ
Կատեգորիա:Խառնարաններ այբբենական կարգով
Կատեգորիա:Ստորգետնյա հրդեհներ
Մարդը կանխատեսում է, Աստված՝ տնօրինում

**Մարդը կանխատեսում է, Աստված` տնօրինում**  (), անգլիացի նկարիչ Էդվին Հենրի Լանդսիրի 1864 թվականի երփնագիր ստեղծագործությունը, նվիրված 1845-1847 թվականների Ֆրանկլինի անհետ կորած արշավախմբին։

Նկարը ստեղծվել է 1864 թվականին, և նվիրվել է 1845-1847 թվականների Ֆրանկլինի անհետ կորած արշավախմբին։ Նկարում պատկերված են  խորտակված նավի մնացորդների մոտ երկու սպիտակ արջ, որոնցից մեկը պատռում է անգլիական ծովային դրոշը (), իսկ մյուսը մարդկային կող է կրծում։ Նկարի վերնագիրը Թովմա Գեմբացու կաթոլիկական «Քրիստոսին նմանակելու մասին» (Գիրք I, գլուխ 19) տրակտատի հայտնի լատիներեն ասացվածքն է՝ «Մարդը կանխատեսում է, Աստված` տնօրինում» ()։ Ե՛վ նկարը, և՛ վերնագիրը պատմում են արշավախմբի ոչ միայն ողբերգական ճակատագրի, այլև մարդու և Աստծո հակամարտության մասին։ Նկարը կարելի է դիտել, որպես  19-րդ դարի կեսերի  բրիտանական հաղթարշավի և իմպերիալիզմի, գիտության, ինդուստրիալիզացիայի և մարդու ամենակարողության նկատմամբ հավատքի ճգնաժամի և մարդու, բնության ուժերի հանդեպ  անզորության խորհրդանիշ։

1864 թվականին նկարը ցուցադրվել է  Թագավորական գեղարվեստի ակադեմիայում։ Ցուցահանդեսին հրավիրվել է Ջոն Ֆրանկլինի այրի Ջեյն Ֆրանկինը, որը փորձել է ամեն կերպ խուսափել նկարը տեսնելուց և չի մտել ցուցադրության սենյակ։ The Art Journal ամսագիրը գնահատել է նկարի «քնարականությունը, պաթոսը»  և նաև նրա «ողբերգական վեհությունը»։ «Ագնեում» ամսագիրը նշել է աշխատանքի էպիկականությունը, «Saturday Review» հրատարակությունը բարձր է գնահատել  ստեղծագործության «զգացմունքների վեհությունը»։ Քննադատների մի մասի կարծիքը նկարի մասին բացասական էր։ Նրանք նշում էին նկարչի վատ ճաշակի, զզվելի տառակերության, վուլգար  մելոդրամատիկության մասին։

1881թվականից նկարը գտնվում է Լոնդոնի համալսարանի Հոլոուեյ Թագավորական քոլեջում։ 1920 թվականից, այն սենյակում, որտեղ գտնվում է նկարը քննություններ են անցկացվում։ Քոլեջի ուսանողների մոտ սնահավատ կարծիք կա, թե նկարը քննության ժամանակ անհաջողություն է բերում, և քննության ժամանակ նկարի կողքը կանգնած ուսանողը կարող է խելագարվել։ 1970-ական թվականներից քննաշրջանի ընթացքում նկարը ծածկում են բրիտանական դրոշով, դա սկսել է նրանից հետո, երբ ուսանողներից մեկը, և սկսել է փնտրել, թե ինչով ծածկի նկարը և գտել է բրիտանական մեծ դրոշը։

## Ծանոթագրություններ

## Արտաքին հղումներ
* The Arctic Fantasies of Edwin Landseer and Briton Riviere: Polar Bears, Wilderness and Notions of the Sublime , Diana Donald. Tate Papers Issue 13, 1 April 2010 .
* "The cravings of nature": Landseer’s ''Man Proposes, God Disposes'' and the Franklin Expedition, Sophie Gilmartin, Royal Holloway, 2008 (https://pure.royalholloway.ac.uk/portal/en/publications/the-cravings-of-nature-landseers-man-proposes-god-disposes-and-the-franklin-expedition(93499c82-905e-441c-86e1-5a98d6c7fd61).html)
* Edwin Landseer, Man Proposes, God Disposes, 1864, Laura MacCulloch, Royal Holloway, May 2013
* Sir Edwin Landseer's "Man Proposes, God Disposes": And the fate of Franklin, Andrew Moore, The British Art Journal, Vol. 9, No. 3 (Spring 2009), pp.&nbsp;32–37
* The painting reputed to make students fail exams, BBC News magazine, 13 September 2014

Կատեգորիա:1864 նկարներ
Կատեգորիա:Անեծքներ
Կատեգորիա:Էդվին Հենրի Լանդսիրի նկարներ
Կատեգորիա:Նկարներ մահվան մասին
Կատեգորիա:Քաղաքային լեգենդներ
Adria Airways

**Adria Airways՝** Սլովենիայի ավիաընկերություններից մեկը, որի գրասենյակը գտնվում է Լյուբլյանայում։ Ավիաընկերությունը նաև ունի գրասենյակներ հետևյալ քաղաքներում` Բրյուսելում, Ֆրանկֆուրտում, Մոսկվայում և Ցյուրիխում։ Ավիաընկերությունը դաշինք է կնքել Star Alliance-ի հետ։ Ավիաընկերությունը իրականացնում է կանոնավոր չվերթներ Եվրոպայում և Մերձավոր Արևելքում։

## Պատմություն
Ավիաընկերությունը հիմնադրվել է 1961 թվականին Adria Aviopromet անվան տակ։ Ավիաընկերությունը իր առաջին չվերթը իրականացրել է Douglas DC-6 ինքնաթիռով։ 1968 թվականին ավիաընկերությունը փոխել է անունը Inex-Adria Airways: 1980 թվականի սկզբին ավիաընկերությունը դարձել է IATA-ի անդամ։

Ավիաընկերությունը վերջին մի քանի տարիների ընթացքում եղել է ծանր ֆինանսական իրավիճակում, իսկ 2015 թվականին Սլովենիայի կառավարությունը որոշում է սեփականաշնորհել ավիաընկերությունը։ 2015 թվականին ավիաընկերությունը կրել է կորուստ` 5 մլն եվրո։

## Ուղղություններ
Adria Airways ավիաընկերությունը ողջ շաբաթվա ընթացքում իրականացնում է 170 նախատեսված չվերթներ Լյուբլյանայից։ Ռուսաստանում չվերթները իրականացվում են Մոսկվայից։

## Չվերթ
2015 թվականի օգոստոսին ավիաընկերության չվերթը կազմված էր հետևյալ տեսակի ինքնաթիռներից՝

## Ծանոթագրություններ

## Արտաքին հղումներ
* Պաշտոնական կայք ''Adria Airways''

Կատեգորիա:Օդային տրանսպորտի միջազգային ասոցիացիայի անդամներ
Կատեգորիա:1961 հիմնադրված ընկերություններ
Կատեգորիա:Սլովենիայի ընկերություններ
Անրի Ռուսո

**Անրի Ժյուլիեն Ֆելիքս Ռուսո** (, մականունը՝ «Մաքսավոր»  ), ֆրանսիացի ինքնուս նկարիչ, պարզունակ արվեստի՝ պրիմիտիվիզմի ներկայացուցիչ։

## Կենսագրություն
Անրի Ռուսոն ծնվել է 1844 թվականի մայիսի 21-ին Լավալ քաղաքում, սանտեխնիկի ընտանիքում։ Բանակում ծառայությունից հետո աշխատանքի է անցել ֆրանսիական մաքսատանը։ Գեղանկարչությամբ սկսել է զբաղվել ուշ տարիքում՝ չունենալով համապատասխան կրթություն։

1886 թվականին առաջին անգամ ներկայացրել է իր աշխատանքները լայն հասարակությանը՝ մասնակցելով «Անկախների ցուցահանդեսին»։ Դեռևս կենդանության օրոք Ֆրանսիայի նկարչական հասարակությունը բարձր է գնահատել նրա աշխատանքները յուրօրինակ թեմաների և կոլորիտի համար։ Ռուսոն հաճախ է նկարել ջունգլիներ, որտեղ կյանքում երբեք չի եղել։

Նկարիչը մահացել է 1910 թվականի սեպտեմբերի 2-ին Փարիզի նեկեր հիվանդանոցում փտախտից, որն ի հայտ էր եկել ինքն իր ոտքը վնասելուց հետո։

Ռուսոյի տապանաքարի խորաքանդակի հեղինակը ռումինական ծագմամբ ֆրանսիացի նկարիչ Կոստանդին Բրինկուշին է։

## Պատկերասրահ

Image:Henri Rousseau - A Carnival Evening.jpg|«Պարահանդեսային գիշեր», 1886
Image:Henri Rousseau 001.jpg|«Զբոսանք անտառում», 1886-1890
Image:La muse inspirant le poète.jpg|«Բանաստեղծին ոգեշնչող Մուսան», 1909
Image:Surprised-Rousseau.jpg|«Հարձակում ջունգլիներում», 1891
Image:Henri Rousseau 010.jpg|«Քնած գնչուհին», 1897
Image:Henri Rousseau 011.jpg| «Օձահմա կինը», 1907


## Ծանոթագրություններ

## Գրականություն
* Henri Rousseau dit Le Douanier, par André Salmon, Ed. Georges Crès, 1927
* Henri Rousseau, sa vie, son œuvre. Librairie de France. 1927. par A.Basler
* Henri Rousseau, le Douanier par Pierre Courthion. éditions Albert Skira. Cette édition de 1944 comporte quelques erreurs dans la biographie du Douanier.
* La vengeance d’une orpheline canadienne. Drame en 5 actes et 19 tableaux. Genève, Cailler, 1947
* Cinq maîtres primitifs — Rousseau — Louis Vivin — Camille Bombois — André Bauchant — Séraphine de Senlis, traduction de l’allemand par Mlle A. Ponchont. Préface de Henri-Bing-Bodmer. Librairie Palmes — Philippe Daudy, éditeur, 1949. de Wilhem Uhde.
* Henri Rousseau dit «„Le Douanier“» 1844—1910 — Exposition de son cinquantenaire — Galerie Charpentier, Paris, Galerie Charpentier 1961
* BihaIji-Merin L. und О., Leben und Werk des Malers Henri Rousseau, Dresden, 1971.
* Dora Vallier. Henri Rousseau, 1979,
* Великие художники: их жизнь, вдохновение, творчество, Киев, 2003 г.

## Արտաքին հղումներ
* Անրի Ռուսոյի աշխատանքները 
* Անրի Ռուսոյի կենսագրությունը

Կատեգորիա:Ֆրանսիացի նկարիչներ
Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Պոստիմպրեսիոնիստ նկարիչներ
Կատեգորիա:Պոստիմպրեսիոնիզմ
Լի Յունդի

**Լի Յունդի** (, ), չինացի դաշնակահար, դաշնակահարների Շոպենի անվան մրցույթի դափնեկիր (2000)։

## Կենսագրություն
Լի Յունդինը ծնվել է 1982 թվականի հոկտեմբերի 7-ին Չունցին քաղաքում մետաղագործ բանվոր Լի Չուանի և պետական ծառայող Չժան Սյաոլուի ընտանիքում։

Չնայած ընտանիքում երաժշտական ավանդույթներ բացակայությանը՝ Լին 4 տարեկանից սկսում է ակորդեոն նվագել, իսկ արդեն 5 տարեկանից հայրենի Չունցին քաղաքում ակորդեոնիստների մանկական մրցույթում գրավում է առաջին հորիզոնականը։ 7 տարեկանում սկսում է դաշնամուր նվագել, 9-ում՝ դասերի է հաճախում չինացի հայտնի երաժշտական ուսուցիչ Դան Չժաոիի մոտ ()։ Այդ ժամանակ ուսուցիչն իր աշակերտի մեջ հանճար չէր տեսնում․ նշում էր, որ մատերը կարճ են՝ համեմատած իր հասակակիցների հետ, այդուհանդերձ տղայի մեջ տեսնում էր խորը զգացմունքներ երաժշտության նկատմամբ։

1994 թվականին Լին սկսում է սովորել Սիչուանի կոնսերվատորիային կից միջնակարգ դպրոցում և մեկ տարի անց Շամպեյնում (ԱՄՆ) ընթացող Դաշնակահարների Ստրավինսկու անվան միջազգային մրցույթում զբաղեցնում է երրորդ հորիզոնականը։

1996 թվականին ընդունվում է Շենչժենի արվեստների ինստիտուտ։ Տեսնելով Լի Յունդիի ընդունակությունները և հաշվի առնելով նրա ընտանիքի նյութական հնարավորությունները (այդ ժամանակ տղայի մայրը դուրս էր եկեկ աշխատանքից և տեղափոխվել Շենչժեն, որպեսզի ուղեկցի որդուն)` ինստիտուտի ղեկավարությունն իր վրա վերցրեց դաշնակահարի՝ միջազգային մրցույթներին մասնակցելու ծախսերը։ Բացի այդ նրա համար ուսուցման առանձին ծրագիր մշակվեց.։

1999 թվականին Ուտրեխտում (Նիդերլանդներ) Դաշնակահարների Ֆրանց Լիստի անվան միջազգային մրցույթում զբաղեցրեց երրորդ հորիզոնականը, երրորդն էր նաև Պեկինում ընթացող Չինաստանի դաշնակահարների միջազգային մրցույթում։

Նշանակալի հաջողությունը 2000 թվականին Վարշավայում տեղի ունեցող Դաշնակահարների Շոպենի անվան մրցույթի հաղթանակն էր։ Լի Յունդին ոչ միայն առաջին մրցանակակիրն էր Չինաստանից այս մրցույթում, այլև ամենաերիտասարդ դափնեկիրը մրցույթի ողջ պատմության ընթացքում, ինչպես նաև առաջինը 15 տարիների ընթացքում, ով արժանացավ մրցույթի առաջին մրցանակին։ 2015 թվականին դարձավ նույն մրցույթի ժյուրիի ամենաերիտասարդ անդամը։

2001 թվականին Շենչժենի արվեստների ինստիտուտն ավարտելուց հետո ընդունվում է Հանովերի երաժշտության և թատրոնի բարձրագույն դպրոց, որտեղ աշակերտում է Արիե Վարդիին։

2010 թվականին Լեհաստանի կառավարությունը Լի Յունդին շնորհում է ոսկե մեդալ՝ «Gloria Artis մշակույթում ունեցած ավանդի համար»։

2012 թվականին դառնում է Սիչուանի կոնսերվատորիայի ամենաերիտասարդ դասավանդողը։

Աշխատել է Deutsche Grammophon և EMI Classics ձայնագրման ընկերությունների հետ։

## Ծանոթագրություններ

Կատեգորիա:21-րդ դարի դաշնակահարներ
Կատեգորիա:Դաշնակահարներ այբբենական կարգով
Կատեգորիա:Երաժիշտներ այբբենական կարգով
Կատեգորիա:Հանովերի երաժշտության և թատրոնի բարձրագույն դպրոցի շրջանավարտներ
Կատեգորիա:Շոպենի անվան դաշնակահարների մրցույթի դափնեկիրներ
Կատեգորիա:Չինաստանի ակադեմիական երաժիշտներ
Կատեգորիա:Չինաստանի դաշնակահարներ
Կատեգորիա:Չունցին քաղաքում ծնվածներ
Լիթոլ

**Լիթոլ, լիթօլ** (*lithium* եւ *oil* բառերից) լիթիումից ստացվող ջրակայուն քսայուղ է։

Այն ստանում են լիթիումային օճառով 12-հիդրոքսիստեարինաթթվի խտացմամամբ 
: Լիթոլի տարբեր տեսակների աշխատանքային ջերմաստիճանը -60 - -40&nbsp;°C-ից հասնում է մինչեւ 130-220&nbsp;°C: Օգտագործվում է անվավոր եւ թրթուրավոր տրանսպորտի, արդյունաբերական սարքավորումների եւ էլեկտրական գործիքների շփման հանգույցներում։

Լիթիում պարունակող քսայուղերն առաջին անգամ սկսել են կիրառվել Երկրորդ աշխարհամարտի տարիներին։

Լիթոիլի տարբեր տեսակների մեջ կարող են օգտագործվել պոլիքառաֆտորէթիլեն, մոլիբդենի երկսուլֆիդ կամ այլ բաղադրիչներ։

## Ծանոթագրություններ

Կատեգորիա:Նյութեր
Լյուկկե Լի

**Լի Լյուկկե Տիմոտեյ Զակրիսսոն** (,),  առավել հայտնի որպես՝ **Լյուկկե Լի** (), շվեդ երգչուհի։ Հանդես է եկել 3 ստուդիական ալբոմներով՝  Youth Novels (2008), Wounded Rhymes (2011) և  Never Learn (2014)։

## Կենսագրություն
Լյուկկե Լին ծնվել է 1986 թվականին Իստադ քաղաում (Սկոնե նահանգ, Շվեդիա)։ Նրա մայրը, մինչև լուսանկարչուհի դառնալը «Tant Strul» փանկ խմբի անդամ էր։ Հայրը՝ Յոխանը, կիթառ էր նվագում շվեդական Dag Vag անսամբլում։ Ծնողները երեխայի հետ եկել էին Ստոկհոլմ, իսկ երբ նա դարձավ 6 տարեկան, նրանք գնացին Պորտուգալիայի լեռները, որտեղ ապրեցին 5 տարի։ Ընտանիքը նաև ժամանակը անցացնում էր Լիսաբոնում և Մարոկկոյում, իսկ ձմեռը՝ Նեպալում և Հնդկաստանում։ 19 տարեկանում Լին 3 ամսով մեկնեց Նյու Յորք՝  Բրուքլինի Բուշուիկ մարզ։ Նա այնտեղ վերադարձավ 21 տարեկանում՝ ալբոմ ձայնագրելու համար։

2007 թվականին նրա հրապարակած մինի ալբոմ՝ *Little Bit*-ը որոշ հաջողոթյունների հասավ։ Երգչուհու մասին գրել են Stereogum երաժշտական բլոգում, ներկայացնելով նրա ոճը որպես Սոուլ և Էլեկտրո ժանրերի խառնուրդ։

Լյուկե Լիի դեբյուտային ալբոմ *Youth Novels*-ը դուրս եկավ LL Recordings լեյբլում 2008 թվականի հունվարի 30-ին։ Նույն թվականի հունիսին ավելի լայն տարածում ստացավ Եվրոպայում, իսկ 2 ամիս անց՝ ԱՄՆ-ում։ Երգչուհու *Wounded Rhymes* անվանմամբ երկրորդ ալբոմը դուրս է եկել 2011 թվականին։

## Սկավառակագրություն
### Ալբոմներ

### Սինգլներ
* «I’m Good, I’m Gone» (2007)
* «Little Bit» (2007)
* «Breaking It Up» (2008)
* «Tonight» (2009)
* «Get Some» (Lykke Li song)}} (2010)
* «I Follow Rivers» (2011)
* «Sadness Is a Blessing» (2011)
* «Youth Knows No Pain» (2011)
* «I'm Waiting Here»   Դեյվիդ Լինչի հետ (2013)
* «Du är den ende» (2014)
* «No Rest for the Wicked» (Lykke Li song)}} (2014)
* «No One Ever Loved» (2014)
* «Gunshot» (2014)

## Ծանոթագրություններ

## Արտաքին հղումներ
* 
* 
* Lykke Li-ին Allmusic-ում

Կատեգորիա:21-րդ դարի երգչուհիներ
Կատեգորիա:RCA Records-ի արտիստներ
Կատեգորիա:Շվեդ դերասանուհիներ
Կատեգորիա:Շվեդ երգչուհիներ
Կատեգորիա:Շվեդ կոմպոզիտորներ
Կատեգորիա:Շվեդ սոպրանոներ